31994D0063
L 028/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 януари 1994 година
относно изготвянето на временен списък на трети страни, от които държавите-членки разрешават внос на сперма, яйцеклетки и ембриони от овце, кози и еднокопитни животни, както и на яйцеклетки и ембриони от свине
(94/63/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 28 от нея,
като се има предвид, че вносът в Общността на сперма, яйцеклетки и ембриони, който е предмет на Директива 92/65/ЕИО, трябва да бъде от трети страни, които са в състояние да предложат еквивалентни гаранции по отношение на условията, установени за предлагането на пазара преди 31 декември 1993 г.;
като има предвид, че при отсъствието на тези гаранции за горепосочената дата и с оглед улесняването на новата система за ветеринарен контрол по външните граници на Общността, е необходимо да се изготвят, на общностно ниво, предварителни списъци на трети страни или на части от трети страни, от които се разрешава вносът на сперма, яйцеклетки и ембриони на овце, кози и на еднокопитни животни, както и на яйцеклетки и ембриони на свине, който може да се основава, по-специално, на Решение 79/542/ЕИО на Съвета (2), последно изменено с Решение 93/507/ЕИО на Комисията (3);
като има предвид, че с оглед адаптирането към новия режим, който ще следва приемането на тези списъци, е оправдано да се предвиди определен период от време за тяхното прилагане;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки разрешават вноса на сперма, яйцеклетки и ембриони на овце и кози от трети страни, които присъстват в списъка в част I от настоящото приложение.
Държавите-членки разрешават вноса на сперма, яйцеклетки и ембриони на еднокопитни животни от трети страни, които присъстват в списъка в част II от настоящото приложение.
Държавите-членки разрешават вноса на яйцеклетки и ембриони на свинете от трети страни, които присъстват в списъка в част III от настоящото приложение.
Член 2
Настоящото решение се прилага от 1 юли 1994 година.
Член 3
Адресати на настоящото решение са държавите-членки.
Съставено в Брюксел на 31 януари 1994 година.